Na temelju članka 3. Odluke o uvjetima i postupku za izbor kandidata za članove upravnih vijeća ustanova kojima je osnivač Grad Pula-Pola („Službene novine“ Grada Pule br. 14/21) i Zaključka Gradonačelnika KLASA: 601-01/23-01/45, URBROJ: 2163-7-01-01-01-0431-23-1 od 23. veljače 2023. godine, a radi uspostavljanja djelotvornijeg sustava kontrole i nadgledanja poslovanja ustanova i primjenu najviših standarda u interesu osnivača, korisnika usluga ustanova, zaposlenika i lokalne zajednice, raspisuje se

**JAVNI NATJEČAJ**

**za izbor kandidatkinja i kandidata za člana upravnog vijeća u predškolskoj ustanovi Dječji vrtić „Mali svijet“ Pula, Pula, Kamenjak 6**

Raspisuje se Javni natječaj za izbor kandidata za jednog (1) člana upravnog vijeća u Dječjem vrtiću „Mali svijet, Pula, Kamenjak 6 (u daljnjem tekstu Ustanova), predškolskoj ustanovi kojoj je osnivač Grad Pula-Pola.

Mandat izabranog kandidata traje do isteka vremena na koje su imenovani ostali članovi upravnog vijeća.

Riječi i pojmovi korišteni u ovom Javnom natječaju koji imaju rodno značenje odnose se jednako na muški i ženski rod, bez obzira jesu li korišteni u muškom ili ženskom rodu.

Član upravnog vijeća ne zasniva radni odnos s Ustanovom, već se bira na mandat u trajanju od četiri godine, odnosno kod dopunskog izbora do isteka roka na kojem je bio imenovan izabrani član kojem je prestao mandat.

Za člana upravnog vijeća, može se prijaviti fizička osoba koja je potpuno poslovno sposobna, koja mora ispunjavati slijedeće uvjete:

* najmanje završen preddiplomski stručni studij ili preddiplomski sveučilišni studij ili s njima izjednačen studij ekonomske, pravne, i druge odgovarajuće struke sukladno djelatnosti ustanove,
* najmanje pet (5) godina radnog iskustva na odgovarajućim poslovima u struci,
* da nije pravomoćno osuđen na kaznu zatvora (neovisno o tome je li izrečena uvjetna ili bezuvjetna kazna) za neko od kaznenih dijela počinjenih s namjerom protiv života i tijela, protiv Republike Hrvatske, protiv pravosuđa, protiv javnog reda, protiv imovine, protiv službene dužnosti, protiv čovječnosti i ljudskog dostojanstva, protiv osobne slobode, protiv spolne slobode, spolnog iskorištavanja djeteta, protiv braka, obitelji i djece, protiv zdravlja ljudi, protiv opće sigurnosti, krivotvorenja, te bilo koje drugo kazneno djelo počinjeno na štetu djeteta ili korištenje djeteta ili maloljetne osobe, osim ako je nastupila rehabilitacija po posebnom zakonu,
* da se protiv njega ne vodi kazneni postupak za neko od djela navedenih u prethodnoj alineji
* da se protiv njega ne vodi prekršajni postupak i da nije pravomoćno osuđen za neko od prekršajnih djela za nasilničko ponašanje
* da nije službenik nadležnog upravnog odjela

Uz vlastoručno potpisanu prijavu na Javni natječaj u kojoj se navode osobni podaci podnositelja prijave (ime i prezime, adresa stanovanja, broj mobitela, e-mail adresa) kandidat je dužan priložiti:

* životopis,
* motivacijsko pismo s posebnim osvrtom na koji način može u svojstvu člana upravnog vijeća svojim vještinama, znanjima i sposobnostima doprinijeti dobrobiti i razvoju Ustanove,
* dokaz o odgovarajućem stupnju obrazovanja,
* potvrdu Hrvatskog zavoda za mirovinsko osiguranje iz koje je razvidno da kandidat ima najmanje pet (5) godina radnog iskustva na odgovarajućim poslovima u struci,
* dokaz o hrvatskom državljanstvu,
* potvrda nadležnog suda ili sustava e-građani da se protiv kandidata ne vodi kazneni postupak ne starije od 15 dana od dana podnošenja prijave,
* potvrda nadležnog suda da se protiv kandidata ne vodi prekršajni postupak ne starije od 15 dana od dana podnošenja prijave,
* izjavu pod kaznenom i materijalnom odgovornošću da ne postoje okolnosti suprotne uvjetima propisanim za člana upravnog vijeća.

Javni natječaj objavit će se na internetskoj stranici Grada Pula-Pola [www.pula.hr](http://www.pula.hr) i u javnom glasilu Glas Istre.

Prijave na Javni natječaj s dokazima o ispunjavanju uvjeta podnose se u zatvorenoj omotnici u roku 15 (petnaest) dana od dana objave Javnog natječaja na internetskoj stranici Grada Pula-Pola [www.pula.hr](http://www.pula.hr) ,na adresu pisarnice: Grad Pula-Pola, Povjerenstvo za provedbu Javnog natječaja, Pula, Stara tržnica 2, s naznakom „Javni natječaj za izbor kandidata za člana upravnog vijeća ustanove Dječji vrtić „Mali svijet, Pula, Kamenjak 6, s naznakom NE OTVARAJ“ Dokumentacija uz prijavu može se dostaviti u preslici.

Nepravovremene i nepotpune prijave na Javni natječaj neće se uzeti u razmatranje.

Urednom prijavom smatra se prijava koja sadrži svu traženu dokumentaciju navedenu u ovom Javnom natječaju.

Radno iskustvo na odgovarajućim poslovima je radno iskustvo ostvareno na poslovima odgovarajuće stručne spreme i struke.

Povjerenstvo utvrđuje listu kandidata koji ispunjavaju uvjete Javnog natječaja i poziva ih na razgovor. Prilikom razgovora kandidat je dužan predočiti izvornike ili ovjerenu presliku dokumentacije koja se traži uz prijavu.

Lista kandidata koji ispunjavaju uvjete i termin razgovora s kandidatima objavit će se na stranicama Grada Pula-Pola [www.pula.hr](http://www.pula.hr) najmanje pet dana prije provođenja razgovora, a kandidati će biti obaviješteni o istome i putem e-maila.

Za kandidata koji ne pristupi razgovoru smatrat će se da je povukao prijavu na Javni natječaj

O provedenom postupku Povjerenstvo podnosi izvješće Gradonačelniku.

Na temelju rezultata provedenog postupka, Gradonačelnik predlaže Gradskom vijeću Grada Pula-Pola kandidata za člana upravnog vijeća Ustanove.

Kandidati će biti obaviješteni o izboru člana upravnog vijeća ustanove dostavom Odluke Gradskog vijeća grada Pule-Pola na e-mail adresu u roku od 2 dana od donošenja akta.

Podnošenjem prijave na Javni natječaj kandidat daje privolu za prikupljanje, obradu i objavu osobnih podataka navedenih u prijavi na Javni natječaj, kao i dokumentacije dostavljene uz prijavu, u svrhu odabira člana upravnog vijeća.

GRAD PULA-POLA